Παρασκευή 3 Απριλίου 2020

Διαβάζω 2 φορές το κείμενο με επιτονισμό!

Η βιβλιοφάγος

Όταν ήταν τριών ετών, η Ματίλντα είχε μάθει ανάγνωση, μόνη της από εφημερίδες και περιοδικά που βρίσκονταν σκορπισμένα σ’ όλο το σπίτι. Στα τέσσερα, μπορούσε πια να διαβάζει γρήγορα.

Μα το μόνο βιβλίο που υπήρχε σ’ όλο το νοικοκυριό ήταν κάποιο της μαμάς της, που το έλεγαν «Εύκολη Μαγειρική» και έμαθε απ’ έξω όλες τις συνταγές.

- Μπαμπά, είπε, θα μπορούσες να μου αγοράσεις ένα βιβλίο;

- Ένα βιβλίο; είπε εκείνος. Και τι το θέλεις εσύ το παλιοβιβλίο;

- Να το διαβάσω, μπαμπά.

- Δε σου κάνει η τηλεόραση; Έχουμε μια τόσο όμορφη τηλεόραση δώδεκα ιντσών κι εσύ τώρα έρχεσαι να μου ζητήσεις να σου αγοράσω ένα βιβλίο! Έχεις αρχίσει να γίνεσαι κακομαθημένη, κορίτσι μου!

Η Ματίλντα τότε ξεκίνησε ολομόναχη για να πάει με τα πόδια στη δημόσια βιβλιοθήκη του χωριού.

Όταν έφτασε, συστήθηκε στη βιβλιοθηκάριο, την κυρία Φελπς και τη ρώτησε αν μπορούσε να καθίσει για λίγο και να διαβάσει ένα βιβλίο. Η κυρία Φελπς της είπε πως ήταν καλοδεχούμενη.

Ρόαλντ Νταλ, «Ματίλντα» (διασκευή)

1. Βάζω Σ δίπλα από τις σωστές προτάσεις και Λ δίπλα από τις λανθασμένες.

* Στο σπίτι της η Ματίλντα είχε βρει ένα μόνο βιβλίο. \_\_\_**Σ**\_\_
* Η Ματίλντα είχε διαβάσει το βιβλίο «Εύκολη Μαγειρική»\_\_**Σ\_\_\_**
* Ο μπαμπάς της Ματίλντα δέχτηκε να της αγοράσει ένα βιβλίο. \_**Λ\_\_\_**
* Η μαμά της Ματίλντα πρότεινε να απολαύσει την τηλεόρασή τους.\_\_**Λ**\_
* Την πρώτη φορά η Ματίλντα επισκέφθηκε μόνη της τη βιβλιοθήκη.**Σ**\_

2.Το ένα και τα πολλά :

 το παιδί → **τα παιδιά**

 το μαχαίρι → **τα μαχαίρια**

 το παιχνίδι → **τα παιχνίδια**

 το ψυγείο → **τα ψυγεία**

 το σχολείο → **τα σχολεία**

3.Τι λέει η Άννα ; Γράψε **αι** και **ια** όπου πρέπει, βάλε τόνο και διάβασε.

Τα παιδ**ιά** είν**αι** στην π**αι**δική χαρά και π**αί**ζουν. Τα αγαπημένα τους παιχνίδ**ια** είν**αι** το ποδόσφ**αι**ρο και τα μήλα. Όταν ο κ**αι**ρός είν**αι** καλός, τα π**αι**διά είν**αι**  χαρούμενα.



4. Βάλε αι, ει, ω στα κενά των λέξεων.

Ονομάζομ**αι** Γεωργία και πηγαίν**ω** στην Πρώτη τάξη. Κάθε πρωί σηκώνομ**αι** στις 7η ώρα.

Πλένομ**αι**, ντύνομ**αι**, χτενίζομ**αι,** πίν**ω** το γάλα μου και τρώ**ω** . Μετά η μαμά με πηγαίν**ει** στο σχολείο.

Όταν το μεσημέρι τελειώσ**ει** το σχολείο γυρίζ**ω** στο σπίτι. Πλέν**ω** τα χέρια μου και η μαμά μου βάζ**ει** φαγητό.

5. Βάλε τις λέξεις στη σειρά και φτιάξε προτάσεις.

καλοκαίρι

διακοπές.

πηγαίνω

Το

**Το καλοκαίρι πηγαίνω διακοπές.**

Μαίρη

τα

φίδια.

φοβάται

Η

**Η Μαίρη φοβάται τα φίδια.**



Να σου πω ένα μυστικό; Στην κρεμάλα που θα παίξεις προσπάθησε να επιλέγεις πρώτα φωνήεντα. Τότε πάντα θα κερδίζεις!